tomron87/hebrew-wikipedia-sentences-corpus huggingface dataset:
ואוורינקה חזר לסבב לטורניר מיאמי לאחר שאשתו ילדה את בתם.
הוא ניצח את קווין אנדרסון, לפני שהפסיד למיקאיל יוז'ני בסיבוב השלישי.
באליפות צרפת הפתוחה ואוורינקה שדורג 20, הגיע לסיבוב הרביעי מבלי לאבד מערכה, לפני שנוצח על ידי רוג'ר פדרר.
אחרי עונת דשא לא מוצלחת שבמהלכה הפסיד כבר בסיבוב הראשון בווימבלדון, ואוורינקה החליט להיפרד ממאמנו ושכר את פיטר לונדגרן (מאמנם לשעבר של מאראט סאפין ופדרר).
השותפות עם לונדגרן הניבה תוצאות באליפות ארצות הברית, שם וואורינקה הגיע לרבע הגמר ובדרך ניצח את אנדי מארי המדורג הרביעי.
את 2011 ואוורינקה התחיל בצורה מרשימה, ניצחון על המדורג 6 בעולם, תומאש ברדיץ', בדרך לזכייה בטורניר צ'נאי.
בגמר, ואוורינקה ניצח את חאבייר מאליס ב-3 מערכות.
באליפות אוסטרליה הפתוחה, ואוורינקה הגיע לרבע הגמר, אחרי ניצחון ב-3 מערכות על אנדי רודיק, כדי לקבוע מפגש עם רוג'ר פדרר ולהפסיד לו לבסוף ב-3 מערכות.
כמו כן הוא חזר מהפסד של שתי מערכות ושבירה במערכה השלישית כדי לנצח את ג'ו-וילפריד צונגה בסיבוב השלישי באליפות צרפת הפתוחה, לפני מפגש נוסף עם פדרר שבו הוא הפסיד שוב.
ואוורינקה הפסיד לסימון בוללי בסיבוב השני בווימבלדון, והפסיד לדונלד יאנג באליפות ארצות הברית הפתוחה גם בסיבוב השני.
בספטמבר 2011 הודיע כי הוא נפרד ממאמנו פיטר לונדגרן.
בהמשך העונה הוא שיחק ללא מאמן.
בטורניר בזל, ואוורינקה הגיע לחצי הגמר לאחר ניצחון על פלוריאן מאייר.
בחצי הגמר נפגש שוב עם רוג'ר פדרר ושוב הפסיד ב-2 מערכות.
ואוורינקה פתח את עונת 2012 בטורניר צ'נאי שם הגיע עד לרבע הגמר לפני שהפסיד ליפני גו סואדה.
באליפות אוסטרליה הפתוחה הגיע לסיבוב השלישי לאחר ניצחונות על בנוט פייר ומרכוס בגדאטיס, לפני שהודח על ידי ניקולאס אלמגרו.
בגביע דייוויס בפברואר, ואוורינקה הפסיד ב-5 מערכות למרדי פיש.
באליפות צרפת הפתוחה, הגיע ואוורינקה לסיבוב הרביעי אחרי ניצחונות על סיפולה, אנדוחר וסימון.
הוא הודח נגד ג'ו-וילפרד צונגה, אף על פי שחזר מפיגור של שתי מערכות ושבירה.
לאולימפיאדת לונדון נרשם ואוורינקה לשתי תחרויות היחידים והזוגות.
ביחידים, הודח בסיבוב הראשון מול אנדי מארי.
בתחרות הזוגות הפסידו ואוורינקה ושותפו פדרר, זוכי מדליית הזהב באולימפיאדת בייג'ינג, בשמינית הגמר לצמד הישראלי אנדי רם ויוני ארליך בשלוש מערכות.
ואוורינקה הגיע לחצי הגמר בטורניר סינסינטי שם הפסיד שוב לרוג'ר פדרר.
באליפות ארצות הברית הפתוחה, הוא הגיע לסיבוב הרביעי, אבל פרש מהמשחק נגד נובאק ג'וקוביץ' בגלל מחלה.
באליפות אוסטרליה הפתוחה הגיע ואוורינקה לסיבוב הרביעי שם פגש את נובאק ג'וקוביץ' במותחן של 5 מערכות.
המשחק נמשך קצת יותר מ-5 שעות עד שלבסוף הפסיד במשחקון ה-22 המערכה החמישית.
ואוורינקה הגיע לגמר קופה קלארו בבואנוס איירס, שם הפסיד לדוד פרר בשתי מערכות.
ואוורינקה זכה בתואר ה-4 שלו בסבב באליפות פורטוגל הפתוחה, בגמר ניצח את דוד פרר.
באליפות צרפת הפתוחה הגיע לרבע הגמר לאחר שחזר מפיגור של שתי מערכות במשחקו נגד רישארד גאסקה, אך לבסוף הפסיד לרפאל נאדאל.
בווימבלדון הפסיד בסיבוב הראשון ללייטון יואיט.
באליפות ארצות הברית הפתוחה הגיע לראשונה למעמד חצי הגמר והפסיד לנובאק ג'וקוביץ', שוב במותחן של 5 מערכות.
בסיבוב הרביעי ניצח ב-4 מערכות את תומאש ברדיץ' וברבע הגמר ניצח את האלוף המכהן אנדי מארי ב-3 מערכות חלקות.
בסוף 2013 השתתף לראשונה באליפות סבב המאסטרס העולמי, והעפיל לשלב חצי הגמר, שם הפסיד לג'וקוביץ' בשתי מערכות בפעם הרביעית בעונה זאת.
בינואר 2014 זכה ואוורינקה לראשונה בקריירה שלו בטורניר גראנד סלאם, לאחר שניצח במשחק הגמר באליפות אוסטרליה הפתוחה את רפאל נדאל (1 בעולם) ב-4 מערכות, 3:6, 2:6, 6:3, 3:6, אף שב-12 המפגשים הקודמים ביניהם מעולם לא ניצח אותו, אף לא במערכה אחת.
בשלב רבע הגמר, הוא ניצח ב-5 מערכות את האלוף היוצא ב-3 השנים האחרונות, נובאק ג'וקוביץ' (2 בעולם), לאחר 14 משחקים שבהם נוצח על ידי ג'וקוביץ', וקטע לו רצף של 30 משחקים ללא הפסד.
בכך הפך לראשון מזה 30 שנה שמנצח באליפות אוסטרליה את שני המדורגים במקום הראשון והשני בעולם.
בנוסף, הוא השחקן היחיד שניצח את ג'וקוביץ' ונדאל באותו טורניר גראנד סלאם.
2015: זכייה שנייה בגראנד סלאם
באליפות אוסטרליה הפתוחה שהתקיימה בינואר, הפסיד ואוורינקה לנובאק ג'וקוביץ' בחצי הגמר ולא הגן על תוארו.
ביוני זכה באליפות צרפת הפתוחה לאחר שגבר על נובאק ג'וקוביץ' (1 בעולם) ב-4 מערכות, 6:4, 4:6, 3:6, 4:6, והשיג תואר גראנד סלאם שני בקריירה שלו.
בשלב רבע הגמר אף הדיח את אלוף הטורניר לשעבר (2009) ובן ארצו רוג'ר פדרר (2 בעולם) בשלוש מערכות.
2016: זכייה שלישית בגראנד סלאם
את שנת 2016 פתח ואוורינקה בזכייה באליפות צ'נאי הודו לאחר ניצחון על בורנה צ'וריץ' מקרואטיה בשתי מערכות.
שבוע לאחר מכן, באליפות אוסטרליה הפתוחה שהתקיימה בסוף ינואר, כרביעי בעולם, הוא הגיע לסיבוב רביעי שבו הפסיד למילוש ראוניץ' מקנדה (13 בעולם) ב-5 מערכות (6-4, 6-3, 5-7, 4-6, 6-3).
חודש לאחר מכן, הוא זכה באליפות דובאי לאחר ניצחון על מרכוס בגדטיס מקפריסין בשתי מערכות.
בסוף מאי הוא זכה באליפות ז'נבה, שווייץ לאחר ניצחון בשתי מערכות על מרין צ'יליץ' מקרואטיה.
שבוע לאחר מכן, באליפות צרפת הפתוחה הוא הפסיד בשלב חצי הגמר לאנדי מארי (2 בעולם) ב-4 מערכות (6-4, 6-2, 4-6, 6-2) ולא הצליח להגן על תוארו.
לאליפות וימבלדון הוא הגיע כמדורג רביעי בעולם והפסיד כבר בסיבוב השני לחואן מרטין דל פוטרו מארגנטינה שחזר להתחרות, ב-4 מערכות (3-6, 6-3, 7-6, 6-3).
באליפות ארצות הברית הפתוחה שנערכה בספטמבר זכה ואוורינקה בתואר הנכסף לאחר ניצחון במשחק הגמר על האלוף היוצא נובאק ג'וקוביץ' (1 בעולם) ב-4 מערכות (7-6, 4-6, 5-7, 3-6).
בדרך לתואר הוא גבר ב-5 מערכות על דניאל אוונס מבריטניה.
בסיבוב הרביעי הוא ניצח ב-4 מערכות את איליה מרצ'נקו מאוקראינה, ברבע הגמר הוא ניצח ב-4 מערכות את חואן מרטין דל פוטרו ובחצי הגמר הוא ניצח שוב ב-4 מערכות, הפעם את קיי נישיקורי מיפן.
ואוורינקה העפיל לגמר הרולאן גארוס אך הפסיד בשלוש מערכות לרפאל נדאל.
ואוורינקה ידוע בהגשות המהירות שלו, שהגיע לשיא מהירות של 232 קמ"ש.
ב-2013 ואוורינקה התחיל להתאמן בהדרכתו של מגנוס נורמן.
שותפות זו הביאה לשיפור בביצועיו במשחקים הגדולים ובעיקר בצד המנטלי, ולראיה, הוא ניצח שחקנים שדורגו גבוה ממנו בשלושה משחקי גמר גראנד סלאם.
גם בדרכו לגמרים האלה גבר על יריבים שהיו מדורגים גבוה ממנו.
אביו של ואוורינקה, וולפרם, גרמני ממוצא צ'כי, אף על פי ששם המשפחה הוא ממקור פולני.
אמו של ואוורינקה, איזבל, שווצרית.
לואוורינקה אח אחד גדול, יונתן, שמלמד טניס, ושתי אחיות קטנות דג'ני ונואלה ששתיהן תלמידות ושחקניות טניס.
ואוורינקה מחזיק אזרחות שווייצרית וגרמנית.
ואוורינקה מתגורר בסנט בארתלמי בקנטון וו שבשווייץ יחד עם אשתו.
השניים נישאו ב-15 בדצמבר 2009. ב-12 בפברואר 2010 נולדה לזוג בתם הבכורה.
ב-2011 עזב ואוורינקה את אשתו ובתו לאחר שנה בלבד של נישואים על מנת להתרכז בקריירת הטניס.
לאחר שהתברג בצמרת העולמית חזרו השניים להתגורר יחד.
ספרי סְטָאלָג הם סדרת ספרי כיס ארוטיים (ספרות זולה) עבריים שהיו נפוצים בישראל בשנות ה-60 של המאה ה-20, ועסקו בעיקר בחיילים שבויים במחנה שבויים נאצי , העוברים התעללות מינית בידי הסוהרות.
עלילתם של ספרים אחרים מסוג זה מתרחשת במלחמות אחרות, אך במרכזה נותר השילוב של סקס וסאדיזם.
ישנם יותר מ-100 ספרים שונים בסגנון זה, העוסקים במלחמות שונות, ואף במלחמות ביפן, קוריאה, אלג'יריה, אפריקה, קובה ודרום אמריקה.
הספרים הוצגו כתרגום מאנגלית, ולמחבריהם ניתנו שמות לועזיים הולמים, כגון "ויקטור בולדר", "קים רוקמן", "מדלין רושמון", אך למעשה נכתבו על ידי כותבים ישראלים, ובראשם מירון אוריאל.
הספרים יצאו לאור בהוצאת ינשוף והמו"ל העיקרי של הספרים היה עזרא נרקיס.
הספר הראשון בסדרה יצא לאור בשנת 1961, ונקרא "סטאלג 13", בעקבות סרטו הנודע של בילי ויילדר משנת 1953, "סטלאג 17".
מחבר הספר, אלי קידר, נקרא בשם העט "מייק באדן".
ספרים נוספים, כגון "סטאלג 33" נקראו במספרים סידוריים, ובהמשך ניתנו שמות אחרים, כגון "סטאלג הזאבות".
אף שהספרים היו בדיוניים, בעטיפה האחורית של אחדים מהם הם הוצגו כתיאור היסטורי.
הספר "הייתי מפקדו של סטאלג" נכתב (על ידי מירון אוריאל) כזיכרונותיו לכאורה של "קולונל מרטין רוזנברג".
שניים מהספרים, "הייתי כלבתו הפרטית של קולונל שולץ", מאת "מוניק קורנו", ו"הנה בא הקברן המתוק" מאת "מייק באדן", הוחרמו על ידי המשטרה, והמו"ל, יצחק גוטמן, הורשע בפרסום דבר תועבה שעלול להביא להשחתת המידות.
בשנת 2006 יצא סרטו הדוקומנטרי של ארי ליבסקר "סטאלגים: שואה ופורנוגרפיה בישראל" (60 דק'), המנתח את עלייתה ונפילתה של תופעת הסטאלגים על רקע משפט אייכמן וכתבי ק.
באחד מפרקי סדרת התסכיתים "משפחת שמחון" תופס מר שמחון את בתו נאווה קוראת בספר "סטאלג 340" והוא מקריא מתוכו "היא עמדה מולו עם הפרגול כששדיה חשופים".
כשנאווה מודה שקנתה את הספר, הוא זועם: "בכסף שלי?
בכסף שאני עובד וטורח להשיג אותו, את קונה שמלאג עם שדיים חשופות?"
בסרט "אסקימו לימון" בנצי הרגיש, מגיבורי הסרט, קורא סטאלג באמבטיה.
בספרה של לימור נחמיאס, "סרט לבן על כיפה אדומה", גיבור הספר מוצא בעיזבון של אביו אוסף של סטאלגים, ומעניק אחד מהם שי לאהובתו (עמ' 101).
בספר סיפור על אהבה וחושך, מספר עמוס עוז על אביו שגער בו בנערותו: "רובץ שתים עשרה שעות רצופות על הגב וקורא דברי הבל וזבל?...
גועל נפש כזה, שמיועד רק לחלאת אדם!"
בסדרה היהודים באים מוזכרת סדרת הספרים במערכון שלם, המציג גרסה סאטירית של המשפט נגד כותביה.
סְטָאנִישִיץ' (בסרבית קירילית: Станишић, בסרבית בכתב לטיני: Stanišić) הוא כפר בסרביה השוכן במחוז באצ'קה המערבי אשר בפרובינציית וויבודינה.
הכפר נוסד ב-1763 כאשר משפחות ממוצא הונגרי היגרו למקום מאזור באץ'-קישקון עת נשלט האזור על ידי ממלכת הבסבורג.
אליהן הצטרפו משפחות פליטים סרבים ומתיישבים ממוצא גרמני אשר יושבו במקום על ידי השלטונות והפכו לרוב באוכלוסייה.
בהמשך נשלט הכפר על ידי האימפריה האוסטרו-הונגרית ולאחר מלחמת העולם הראשונה על ידי ממלכת הסרבים, הקרואטים והסלובנים אשר שינתה בהמשך את שמה לממלכת יוגוסלביה.
ב-6 באפריל 1941, במהלך מלחמת העולם השנייה תקפה גרמניה הנאצית את יוגוסלביה והכניעה אותה תוך ימים אחדים.
ב-12 באפריל נמסר אזור באצ'קה ובכלל זה הכפר סטאנישיץ' לחזקת הונגריה.
ב-22 באוקטובר 1944 שוחרר הכפר על ידי הצבא האדום ולאחר המלחמה נכלל בשטחי הרפובליקה הפדרלית הסוציאליסטית של יוגוסלביה.
לאחר פירוק יוגוסלביה עבר האזור לחזקת סרביה.
יהודים התיישבו בכפר סמוך למועד הקמתו והיגרו למקום מהמרחב הגרמני.
בית הכנסת הראשון נחנך ב-1778 ובית העלמין בסמוך למועד זה.
ב-1870 הוקם מבנה חדש לבית הכנסת.
ב-1880 נמנו בקהילה 140 נפשות וב-1900 התגוררו בסטאנישיץ' 156 יהודים, שהיוו 2.33 אחוזים מכלל האוכלוסייה.
במהלך מלחמת העולם הראשונה ולאחריה חלה ירידה משמעותית במספר בני הקהילה.
חלקם היגרו לסומבור הסמוכה וחלקם התיישבו בהונגריה.
ב-1931 נמנו בכפר 80 יהודים ובפרוץ מלחמת העולם השנייה התגוררו בסטאנישיץ' 31 יהודים.
תושבי הכפר גורשו למחנות ההשמדה במקביל להשמדת יהודי הונגריה ואיש לא ניצל.
ב-1950 נהרס מבנה בית הכנסת על ידי השלטונות המקומיים.
נכון ל-2002 עמד בית העלמין היהודי על תילו.
בית העלמין שכן בשטח פתוח לא מגודר ובמקום עמדו מצבות שהכיתוב עליהן בעברית בגרמנית ובסרבו-קרואטית.
סטאלובה וולה (בפולנית: Stalowa Wola) היא עיר, שנמצאת במחוז סטאלובה וולה , שבפרובינציית פודקרפצקיה, שבפולין.
סטאל אוסטרוב ויילקופולסקי (בפולנית: Stal Ostrów Wielkopolski), הידועה גם בשם Arged BM Slam Stal Ostrów Wielkopolski מטעמי חסות, היא קבוצת כדורסל פולנית מאוסטרוב ויילקופולסקי המשחקת בליגת העל הפולנית ובליגת האלופות בכדורסל.
המועדון זכה באליפות פולין ב-2021.
בשנת 2015 העפילה הקבוצה מהליגה השנייה אל ליגת העל הפולנית.
בעונתה הראשונה סיימה הקבוצה במקום ה-13 עם מאזן 12–20 שלילי.
בעונת 2016–17, לסטאל הייתה עונה היסטורית כשהקבוצה הגיעה לחצי גמר הליגה לאחר שניצחה את 3–0 ברבע הגמר.
בחצי הגמר, סטאל הפסידה לז'לונה גורה אך ניצחה בסדרת המקום השלישי מול צ'ארני שלופסק.
בעונת 2017–18, לסטאל הייתה עונה מוצלחת עוד יותר כשהקבוצה הגיעה לגמר הליגה בפעם הראשונה לאחר שניצחה את פולסקי צ'וקייר טורון.
בשנת 2019 זכתה סטאל זכתה ב לאחר שניצחה את ארקה גדיניה 77–74 בגמר.
זה היה הגביע הראשון אי פעם עבור המועדון.
בעונת שיחקה הקבוצה ביורופקאפ ואף הגיעה לפיינל פור של הטורניר.
היא הגיעה לגמר אך הפסידה לעירוני נס ציונה.
מאוחר יותר באותה עונה, סטאל זכתה בגמר הליגה, אליפות פולין הראשונה בתולדות המועדון.
הגארד יאקוב גרבץ' נבחר ל- MVP של גמר הליגה.
סטאם מוחמד עבד א-רחמן א-סוקמי היה טרוריסט סעודי שהיה אחד מחוטפי טיסה 11 של אמריקן איירליינס, שהתנגשה בבניין הצפוני של מגדלי התאומים.
א-סוקמי, יליד ריאד, היה סטודנט למשפטים באוניברסיטת המלך סעוד.
בהיותו שם ייתכן שהצטרף ל במתחם אימונים עבור אל-קאעדה ליד קאבול.
בנובמבר 2000 טסו השניים יחד לאיראן מבחריין.
לפי ה-FBI, א-סוקאמי הגיע לראשונה לארצות הברית ב-23 באפריל 2001, עם ויזה שאפשרה לו להישאר בה עד 21 במאי.
עם זאת, לפחות 5 אנשים טענו שהם מזהים את תמונותיו של א-סוקאמי וגם של , אחיו הצעיר של נאווף אל-חזמי (גם הם השתתפו בפיגועי 11 בספטמבר), שהתגוררו במתחם סן אנטוניו הסמוך אליהם בשנת 2001. עם זאת, אנשים נוספים שהכירו את החוטפים טענו שבתצלומי ה-FBI שמות שלושת החוטפים הפוכים.
דיווחים אחרים העלו באופן סותר שא-סוקמי שהה עם וליד א-שהרי בהוליווד, פלורידה, ושכר טויוטה קורולה שחורה.
ב-19 במאי טסו א-סוקמי וואליד א-שחרי לפריפורט.
אולם בהיעדר תיעוד מתאים, הם נעצרו עם הנחיתה וחזרו לפלורידה באותו היום.
ב-3 ביולי הונפקה לו תעודת זהות של פלורידה.
בערך בזמן הזה, הוא גם השתמש ברישיונו הסעודי כדי לקבל רישיון נהיגה במדינה הנושא את אותה כתובת מגורים של ואיל א-שחרי.
למרות זאת, הוועדה לחקר אירועי 11 בספטמבר טוענת שא-סוקמי היה החוטף היחיד שלא היה לו שום מסמך זיהוי אמריקאי.
ראש ה-CIA ג'ורג' טנט אמר מאוחר יותר כי "כנראה נאמר להם מעט יותר מזה שהם מועדים למשימת התאבדות בתוך ארצות הברית."
ב-10 בספטמבר 2001 חלק א-סוקמי חדר בבית מלון בבוסטון עם שלושה מחוטפי טיסה 175 של יונייטד איירליינס: מרואן א-שחי, פאיז בני חמאד ומוהנד א-שהרי
ביום הפיגועים, עשה א-סוקמי צ'ק-אין באמצעות דרכונו הסעודי ועלה על טיסה 11 של אמריקן איירליינס.
הוא נרשם על ידי מערכת מיון הנוסעים הממוחשבת () מה שחייב את תיקיו לעבור בדיקה נוספת לאיתור חומרי נפץ.
לאחר מכן לא בוצעה בדיקה נוספת.
לפי יונייטד פרס אינטרנשיונל, א-סוקמי הוא שרצח את הנוסע דניאל לוין, קצין בוגר סיירת מטכ"ל, מדען מחשבים ויזם עסקי ישראלי-אמריקאי, וכן מייסדה של חברת "אקאמאי טכנולוגיות".
הוועדה לחקר אירועי 11 בספטמבר העלתה השערה שא-סוקמי דקר את לוין כך שלא יכול היה למנוע ממוחמד עטא ועבד אל-עזיז אל-עומארי, שישבו מולו, לחטוף את המטוס.
דרכונו של אל-סוקאמי נמצא על ידי עובר אורח ב, לפני קריסת המגדלים.
ערוצי חדשות רבים דיווחו בטעות כי זהו דרכונו של מוחמד עטא.
בעלת טור בעיתון הבריטי הגרדיאן פקפק באמינות הדיווח, ותהה אם דרכון מנייר יכול לשרוד את התופת בעוד שהקופסאות השחורות של המטוס מעולם לא נמצאו.
מלבד דרכונו של א-סוקמי, הדרכונים של זיאד ג'ראח וסעיד אל-גאמדי (מחוטפי טיסה 93 של יונייטד איירליינס) נמצאו במקום ההתרסקות של טיסה 93 של יונייטד איירליינס.
זהו אחד מציוריו המפורסמים ביותר של מטייקו, אשר ביסס את תהילתו.
המוזיאון הלאומי בוורשה הגדיר אותו כאחד הציורים המזוהים ביותר באוספו, וכיצירת הדגל של "אוסף הציורים הפולניים מלפני 1914".
מרכיבו המרכזי של הציור הוא הניגוד בין ליצן החצר חמור-הסבר (סטאנצ'יק ) לבין הנשף התוסס המתרחש ברקע.
הציור מציג את סטאנצ'יק במצב של בדידות וייאוש, המשקף את מצבה הפוליטי של פולין במאה ה-19.
סטאנצ'יק נותר סמל חשוב בתרבות הפולנית.
הוא ייצג את הסאטירה כמכשיר לביקורת על בעיות חברתיות תוך שהוא מעניק חוכמה לעם.
דמותו זכורה היטב ומהווה חלק גאה מן הזהות הלאומית הפולנית.
הציור עיצב דימוי של סטאנצ'יק שהפך לאייקוני ומוכר בפולין.
סטאנצ'יק, הדמות המרכזית בציור, היה ליצן החצר בעת שיא כוחה הפוליטי, הכלכלי והתרבותי של פולין בתקופת הרנסאנס, תחת שלטונו של המלך זיגמונד הראשון הזקן (שלט בין השנים 1506–1548).
מעבר להיותו ליצן, היה אדם רהוט, שנון ואינטליגנטי, שהשתמש בסאטירה כדי להעיר על עבר האומה, מצבה בהווה ועתידה.
בשונה מליצנים בחצרות אירופאיות אחרות, סטאנצ'יק נחשב לדמות משמעותית הרבה מעבר לתפקידו כמשעשע.
תהילתו בתקופתו התחזקה מחדש במאה ה-19, והוא נותר דמות מוכרת גם כיום.
הקונצנזוס בקרב חוקרים מודרניים הוא כי אכן היה קיים אדם בשם סטאנצ'יק, ודמותו הפכה למשמעותית בתרבות הפולנית של הדורות הבאים.
שמו המלא של הציור הוא "סטאנצ'יק במהלך נשף בחצרה של המלכה בונה לנוכח אובדן סמולנסק".
הכותרת רומזת בטעות שפולין נשלטה אז על ידי המלכה בונה ספורצה, אך למעשה, בעת אובדן סמולנסק לרוסיה ב-30 ביולי 1514, שלטו בממלכה זיגמונט הראשון, מלך פולין ואשתו הראשונה, המלכה ברבורה זאפויה.
סמולנסק נכבשה ב-1514 במהלך המלחמה הליטאית-מוסקבאית השנייה.
מרכיבו העיקרי של הציור הוא הניגוד בין הליצן הרציני – מוקד הציור – לבין הנשף העליז ברקע.
סטאנצ'יק יושב בגפו בחדר חשוך, בעוד הנשף המלכותי נמשך בחדר הסמוך.
חזותו אינה הולמת את ציפיות הצופה מליצן: הוא נראה מהורהר ומדוכדך.
הפרטים מחזקים זאת: שרביטו מוטל על הרצפה, על חזהו תליון דתי של "המדונה השחורה מצ'נסטוחובה", והשטיח המקומט למרגלותיו מעיד על נפילתו הכבדה לכיסא בעקבות קריאת המכתב שעל השולחן.
מכתב זה מבשר, ככל הנראה, על אובדן סמולנסק, אירוע שהשליטים מתעלמים ממנו תוך שהם חוגגים את ניצחון קרב אורשה.
במכתב מופיעה השנה 1533 והמילה "זמויטיה", שם מחוז ברפובליקה הפולנית-ליטאית.
אי-ההתאמה בין תאריך נפילת סמולנסק לבין התאריך במכתב עוררה דיון מתמשך, אך לא סביר שמדובר בטעות מצידו של מטייקו, שהתאפיין בשימוש מתוחכם בסמלים.
דמות גמד הנושא לאוטה, סמל לתהילה, מרמזת על שקיעת שושלת יגיילו.
חלון פתוח חושף את קתדרלת ואוול בקרקוב וברקיע מופיע שביט, סמל למזל רע, לצד חגורת אוריון – שמזכירה את נפילתו של אוריון מהמיתולוגיה היוונית בשל גאוותו.
הפרדוקס של הליצן העצוב מתאר מצב בו אדם הנתפס כשמח כלפי חוץ סובל למעשה מבפנים.
מאחר שליצנים נתפסים כמשמחים, ציור זה משקף את הפרדוקס, שכן סטאנצ'יק, שתפקידו היה לשעשע, מופיע כמיואש.
הצבעים הכהים בציור מדגישים ניגוד זה אל מול הצבעים הבהירים שבנשף.
מטייקו היה מרותק מדמותו של סטאנצ'יק עוד מצעירותו ותיאר אותו ביצירות נוספות, בהן "קידוש פעמון זיגמונד" (1874) ו"הומאז' פרוסיה" (1882).
הציור הושלם בשנת 1862, כשהאמן היה בן 24, והוא נחשב לציור שהביא לו פרסום.
מטייקו השתמש בפניו שלו עבור דיוקן סטאנצ'יק, ודרך הציור החל סדרת יצירות שבחנו את ההיסטוריה של פולין דרך דמות זו.
בעת יצירתו, הציור לא עורר עניין רב, ונרכש על ידי "אגודת ידידי האמנות בקרקוב" לצורך הגרלה.
הוא הגיע לידיו של אדם פרטי, קוריטקו, וניזוק מעט.
עם עליית קרנו של מטייקו, התגלה מחדש והוכר כיצירת מופת, ולבסוף נרכש על ידי המוזיאון הלאומי בוורשה בשנת 1924. במלחמת העולם השנייה נבזז בידי הנאצים, אך הוחזר לפולין בסביבות 1956.
הציור מופיע על עטיפת אלבומה של ליידי גאגא, "Harlequin" משנת 2024, המהווה אלבום מלווה לסרט "ג'וקר: טירוף בשניים".
בנוסף, יוצג בלובר בין אוקטובר 2024 לפברואר 2025 בתערוכה "דמויות הליצן: מימי הביניים ועד הרומנטיקה".
מלון סטאי כנרת הוא בית מלון השוכן בגדה המזרחית של הכנרת בתחום מועצה אזורית גולן.
בעקבות החלטת רשות מקרקעי ישראל לפתח תיירות ובכלל זה מלונאות בחופו המזרחי של הכנרת, בסביבת חוף צאלון, הוקם מלון סטאי כנרת שבבעלות חברת ג'ורדאש ישראל.
תכנון הפרויקט בוצע על ידי משרד פייגין אדריכלים.
המלון מעוצב ככפר נופש וכולל המלון עשרות מבנים קטנים המכילים חדר עד ארבעה, לצג מבנים נפרדים לכל אחד מהשימושים הציבוריים של המלון.
כדי לא לפגוע בשימוש הציבורי שברצועת החוף, המלון אינו מגודר באופן מלא, אלא מאפשר מעבר לציבור אל חוף הכנרת.
מלון סטאי כנרת הוא המלון השני שנפתח במותג סטאי, והצטרף למלון הראשון במותג שנפתח במיאמי ביץ', פלורידה.
אחריו נפתח מלון סטאי תל אביב (גם הוא בתכנון פייגין אדריכלים) וב-2028 יפתח מלון רביעי באי סן מרטן שקריביים.
סטאר קונטרול (Star Control) היא סדרה של שלושה משחקי מחשב.
בבסיס המשחקים היה קרב חלל בין חלליות בסגנון המשחק Spacewar, סביבו הוספו אלמנטים של אסטרטגיה ומשחק הרפתקאות.
המשחק הבולט בסדרה הוא השני, שנחשב בעיני רבים לאחד המשחקים הטובים ביותר של שנות ה-90 בשל ריבוי הסגנונות, העלילה המורכבת וההומור הרב שבו.
המשחק השני הופץ כתוכנה חופשית לפני מספר שנים.
שני המשחקים הראשונים בסדרה נכתבו על ידי פרד פורד ופול רייק השלישי, שגם הגו את הקונספט והיקום, ושווקו על ידי חברת Accolade.
אך המשחק השלישי נכתב על ידי Legend Entertainment.
הוא התבסס על קרבות חלל שכונו melee שבהם נלחמו בכל פעם שתי חלליות זו בזו סביב כוכב לכת.
סביב קרבות אלו פותח משחק אסטרטגיה שבו הניע השחקן ספינות בין צביר כוכבים, בנה בסיסים וחלליות נוספות וכדומה.
העלילה היחידה שבמשחק הייתה עלילת רקע שסיפרה על מלחמה בין שתי בריתות שונות: "ברית הכוכבים החופשיים" (שבה היו גם בני האדם) ו"היררכיית עבדי הקרבות" שהונהגה בידי האור-קוון - גזע של חייזרים דמויי תמנון.
המשימות השונות במשחק היו מעטות (אף כי למשחק צורפה תוכנה שאפשרה הכנת משימות חדשות) ולא הכילו עלילה של ממש.
עיקר כוחו של המשחק היה ב-melee, שבו בא לידי ביטוי העיצוב של החלליות והגזעים השונים.
היו שבעה גזעים בכל אחד מהצדדים, כל אחד עם חללית משלו, כאשר לכל חללית יתרונות וחסרונות משל עצמה.
למשל, הספינה של האור קוון הייתה משחתת ענקית וחסינה שירתה מטחי פלזמה הרסניים ושיגרה חלליות תקיפה קטנות, אך היא גם הייתה איטית ומסורבלת יחסית.
לעומתה, החללית של הארילו, אחד הגזעים בברית הכוכבים החופשיים, הייתה קטנה ומהירה, עם לייזר מתביית קצר טווח ויכולת העתקה.
המשחק השני בסדרה הופץ בשנת 1992 ונקרא "Star Control II: The Ur-Quan Masters", ונחשב על ידי רוב מעריצי הסדרה למשובח שבכותריה.
המשחק הוסיף לספינות שכבר היו קיימות 11 ספינות חדשות (וגזעים חדשים) ושיפר את מנגנון ה-melee (שניתן היה לשחק בו בנפרד), אך המשחק לא התמקד בקרבות, ועיקרו היה משחק הרפתקאות עם אלמנטים אסטרטגיים, עם דגש על עלילה מורכבת ודיאלוגים ארוכים ומלאי הומור.
עלילת המשחק מתרחשת מספר שנים לאחר שהמלחמה שהתרחשה במשחק הראשון הסתיימה בניצחונם של האור-קוון.
בזמן המלחמה חללית מחקר של בני אדם הגיעה אל כוכב לכת מרוחק וגילתה בו מפעל של גזע חייזרים עתיק ומסתורי, אך בשל המלחמה נותקה החללית מכדור הארץ ונותרה תקועה על הכוכב.
לאחר שנים רבות הצליחו החוקרים לגלות כי המפעל מיועד לייצור ספינות חלל, ובעזרת המשאבים שברשותם בנו שלד של ספינת חלל שמסוגלת לנוע בעל חלל ולחזור לכדור הארץ.
השחקן נכנס לנעליו של קפטן ספינה זו.
עם שובו לכדור הארץ מגלה הקפטן כי בני האדם נכלאו בידי האור-קוון על פני הכוכב מתחת למעטה אדום, והקשר היחיד שלו איתם הוא באמצעות תחנת חלל המקיפה את כדור הארץ.
מנקודת מוצא זו מתחיל הקפטן בחקר הגלקסיה על מנת לאתר את חברי הברית הישנה, לפגוש חייזרים חדשים שיסייעו לו, להשיג משאבים וציוד ולגלות את מקור כוחם של האור-קוון והדרך לנצחם.
המשך העלילה שופך אור חדש על האור-קוון, על בני בריתם ועל הסיבות למלחמה המקורית.
בין מעלותיו הבולטות של הכותר, השיחות אותם מנהל הקפטן עם הגזעים הניכרים בדרכו.
דיאלוגים אלה עשירים בהומור משובח, לצד המידע החשוב שמועבר לעיתים כבדרך אגב.
מכיוון שתשובות שונות מובילות לתוצאות שונות ישנו מימד של דיפלומטיה למשחק, אך עלילתו המרכזית היא ליניארית באופיה והשחקן אינו מסוגל להשפיע על הדרך שבה תתפתח, אף שיש לו חופש פעולה רחב לבחור את הסדר והקצב שבו יתקדם בה.
המשחק השלישי (שנקרא פשוט "Star Control 3") הופץ בשנת 1996, ורבים מחובבי הסדרה ראו בו אכזבה קשה.
למרות שבפני עצמו המשחק נחשב לסביר, בתור המשך למשחק השני הוא היה פחות טוב מקודמו.
הסגנון נותר דומה לזה של המשחק הקודם - משחק הרפתקאות עתיר דיאלוגים וחקר כוכבים, עם קרבות חלל.
התווסף למשחק גם ממד של אסטרטגיה עם האפשרות לבנות בסיסים, אך תכונה זו לא תרמה רבות למשחק.
חלק מהדיאלוגים העתיקו ישירות דיאלוגים מהמשחק הקודם, וגם חלק מהמשימות היו דומות לאלו של המשחק הקודם.
עוד טענה כנגד המשחק הייתה שהעלילה מורכבת הרבה פחות ואינה תואמת את המשחק הקודם, ושכמה תעלומות שהוצגו במשחק השני נפתרו בצורה מאכזבת במשחק השלישי.
רבות מהבעיות הללו נתלו בכך ששני המעצבים המרכזיים של המשחק הקודם לא שותפו כלל בהכנת המשחק השלישי.
חלק מהמעריצים היו כה מאוכזבים עד שהם הכריזו שהמשחק השלישי כולו היה פשוט חלום רע של הקפטן ומעולם לא התרחש בפועל.
אף שמשחק רביעי (בשם "StarCon") תוכנן, הוא מעולם לא הופץ, ובוטל בשלבי הפיתוח הראשונים.
התכנון היה שהמשחק יזכיר בסגנונו את Colony Wars.
באוקטובר 2016 חברת Stardock Entertainment החלה לפתח משחק נוסף בסדרה שייקרא Star Control: Origins, המשחק אמור להיות משוחרר לקראת סוף 2017 ויכלול גרפיקה חדשה ומעודכנת, סיור בכוכבי לכת ואיסוף משאבים, קרבות melee מתקדמים, בניית חלליות לפי מפרט אישי ועוד.
גרסת הקוד הפתוח של המשחק השני
בשנת 2002 שחררו יוצרי המשחק השני את קוד המקור של המשחק תחת רישיון GNU GPL תחת השם "The Ur-Quan Masters" (שכן השם "Star Control" נותר סימן רשום).
בזכות זאת החלו מעריצים של המשחק בפיתוח שלו ובהפצתו לכל סוגי מערכות ההפעלה ובפרט למערכות הפעלה מודרניות.
החל מגרסה 0.4 של המשחק ניתן לשחק בו עד סופו ללא בעיות.
גרסתו האחרונה של העיבוד עומדת על 0.6.2, ובנוסף למשחק עצמו העובד בצורה חלקה גם מכיל דברים רבים שלא היו בהוצאה המקורית כמו אפשרות למשחק רשת, שיפורים גרפיים, תיקוני באגים, אפשרויות חיפוש וגרסאות רמיקס מודרניות למוזיקה הישנה של המשחק.
בשל הקהילה הגדולה שעדיין קיימת למשחק, פרד פורד ופול רייך הציעו באתרם את האפשרות לשכנע את חברתם אקטיוויז'ן לאשר להם לפתח משחק המשך, בתנאי שישיגו מספיק קולות של תומכים בכך.
סטאר וורלד (STAR World) הוא ערוץ טלוויזיה אסייתי המשדר בשפה האנגלית.
זהו אחד מערוצי רשת Star TV (אסיה) .
הערוץ משודר, בין השאר, בהונג קונג, בהודו, באינדונזיה, במלזיה, בפקיסטן, בפיליפינים, בסינגפור, בקוריאה הדרומית, בטאיוואן, בתאילנד, ובישראל (בעבר).
שידורי הערוץ בישראל החלו בשנות התשעים, כאשר הוחלט בכבלים להפסיק את שידוריו של ערוץ "סטאר פלוס" (השייך לאותה הרשת) ולהעלות את "סטאר וורלד" במקומו.
בסוף שנת 2003 גם חברת הלוויין Yes החלה לשדר את הערוץ, אך בתחילת שנת 2007 הפסיקה לשדר אותו עקב צפייה נמוכה בערוץ שנבעה מכפילות תכנים רבה בינו לבין ערוצי הבית של yes - ערוצי yes Stars.
ב-25 באוגוסט 2008 הודיעה חברת HOT כי תחל לשדר את הערוץ בליווי כתוביות בשפה העברית.
על-פי פרסומי החברה, תרגום הערוץ היה מיועד להתחיל ב-1 בספטמבר, עם זאת, החברה נאלצה לחזור בה מהפרסומים וההצהרות כאשר התברר כי לא רכשה זכויות תרגום לתכנים אשר שודרו בערוץ.
שידורי הערוץ הסתיימו בישראל ב-4 בינואר 2009.
סטאר טורס הוא מתקן סימולטור הממוקם בפארקי השעשועים של חברת וולט דיסני דיסנילנד שבקליפורניה, אולפני הוליווד של דיסני בדיסניוורלד שבפלורידה, דיסנילנד שבפריז ודיסנילנד שבטוקיו.
המתקן מתבסס על סדרת סרטיו של ג'ורג' לוקאס - "מלחמת הכוכבים", והיה המתקן הראשון שבפארק דיסני שלא התבסס על סרט של אולפני וולט דיסני (טרם המותג נקנה במלואו על ידי האולפנים בשנת 2012).
המתקן הראשון מסוג זה הופיע בארץ המחר שבדיסנילנד בשנת 1987 והחליף את המסע דרך החלל הפנימי שהיה באותו מבנה.
מ-2010 המתקן נסגר על מנת לפנות מקום למתקן המשך בשם "סטאר טורס - ההרפתקאות נמשכות" מ-2011.
מתקן זה הוא "מסע תיירותי" שהוא מעבורות "אנדור אקספרס" אשר לוקחים את המבקרים לטיול בכוכב היערות אנדור באמצעות סוכנות התיירות החללית סטאר טורס (Star Tours travel agency).
כבר במהלך מוצגים לממתינים חלקים מהמופע - והמבנה בו נמצא התור בנוי כאולם המתנה לפני עלייה למעבורות חלל "Starspeeder 3000".
סביב אודיו אנימטרוניקס הנראות כמו דמויות מהסרט ובהם C-3PO ו-R2-D2, המתווכחים ביניהם.
על פי הספר "בלש דיסנילנד" (Disneyland Detective) מאת קנדרה טראהאן שתי הדמויות שבדיסנילנד בקליפורניה הן הדמויות המקוריות מהסרט הראשון שהותאמו כרובוטי אודיו אנימטרוניקס.
הרעיון למתקן זה מקורו בהצעה להקמת מתקן שהתבססה על הסרט של חברת וולט דיסני "החור השחור" משנת 1979. הצעה זו לא יושמה בשל העלויות הגבוהות שלה שהוערכו ב-50 מיליון דולרים, והעובדה שהסרט נכשל.
חברת וולט דיסני החליט במקום זאת להגיע לשותפות עסקית עם ג'ורג' לוקאס - שותפות שהפיקה את הסרט התלת־ממדי קפטן איו בשנת 1986, וכן את המתקן.
עם קבלת הסכמתו של לוקאס, חברת וולט דיסני רכשה ארבעה סימולטורי טיסה בעלות של $500,000 לכל אחד ואחד מהם, ולוקאס יצר את הסרט שיוקרן בסימולטורים.
לאחר השלמת הסרט הותאמה תנועת הסימולטור לסרט.
המתקן, שעלותו הגיעה ל-32 מיליון דולרים (פעמיים מעלות בניית כל הפארק בשנת 1955) נפתח לקהל ב-9 בינואר 1987.
דיסנילנד טוקיו: 12 ביולי 1989
אולפני דיסני אם ג'י אם: 15 בדצמבר 1989
דיסנילנד פריז: 12 באפריל 1992 (עם פתיחת הפארק)
דיסנילנד טוקיו: 2 באפריל 2012
אולפני דיסני אם ג'י אם: 7 בספטמבר 2010
מתכנן: וולט דיסני אימאג'ינירינג, אינדסטריאל לייט אנד מג'יק
סימולטורים: 4 (דיסנילנד ודיסנילנד טוקיו); 6 (אולפני דיסני אם ג'י אם ודיסנילנד פריז)
סוג מתקן: סימולטור טיסה עם אודיו אנימטרוניקס.
בדיסנילנד שבקליפורניה, המתקן החליף מתקן קודם בשם "מסע דרך החלל הפנימי" בו המבקרים "הוקטנו" לגודל מיקרוסקופי ונסעו דרך פתית שלג.
שריד למתקן הקודם מצוי בסוף הסצנה הראשונה בסרט בה רואים כאחד הגרוטאות בחלל את המיקרוסקופ הענקי מהמתקן הקודם.
בזמן ההמתנה לכניסה למתקן מודיעה מערכת הכריזה כי רכב חלל שמספרו THX-1138, חונה במקום אסור.
מספר זה הוא שמו של סרטו הראשון של ג'ורג' לוקאס.
בזמן ההמתנה לכניסה למתקן קוראים במערכת הכריזה ל"מר סאקול ג'רוג'" ("Mr.
Egroeg Sacul." ) - בהיפוך ג'ורג' לוקאס.
הודעה נוספת במערכת הכריזה קוראת ל"מר טום מורו" ("Mr.
Tom Morrow") - המספר במתקן מסע אל המאדים שהיה במבנה זה עד שנת 1992. אותה דמות היא דמות במתקן אינובישונז שנפתח בשנת 1998.
מכל הדלק החללי שהחללית כמעט מתנגשת בו בסוף הסרט נושאת מספר רישוי שהיה בעבר מספר הטלפון של משרדי חברת ההפקה של לוקאס.
סטאר קאר (Star Carr) הוא אתר ארכאולוגי ידוע מהתקופה המזוליתית ביורקשייר, הממלכה המאוחדת.
הוא נמצא 4 מיל דרומית לסקרבורו.
המקום יושב בסביבות 8700 לפנה"ס למשך 300 שנה.
האתר נתגלה בשנת 1947, כשטיהרו חורשה ששימשה ביוב.
בשנים 1949-1951 נעשו בו חפירות על ידי הארכאולוג גרהם קלארק.
אחד הממצאים הראשיים שנמצאו בסטאר קאר הוא מצע ענפים, שעמד בקצה אגם קדום ומשערים ששימש כמזח המאפשר גישה למים בלי לבוסס בבוץ.
חוקרים שחפרו באתר גילו שרידי מדורות במרחק מה מהאגם, דבר המציין התיישבות זמנית במקום.
ציידים מזוליתיים באו לשם באופן עונתי, כדי לצוד אייל אציל, אייל הכרמל, אייל קורא, שור הבר וחזיר בר.
ניתוח ארכאוזואולוגי מראה שהאתר היה מיושב בין הסתיו לאביב.
הבוץ של האגם שימר בתוכו כמה פריטים שנזרקו לתוכו, כמו כלים של ציידים (מבין אלו שנמצאו שם - קרן ומגרד צור, ששימש בניקיון עור החיה).
אחד מהממצאים המרשימים, הוא 54 נקודות עוקץ שנבנו מקרן של אייל אציל.
חתיכה של משוט עץ שנמצאה, מרמזת לנו שהאנשים שהתיישבו שם לפני אלפי שנים בנו סירות, כנראה סירות קאנו.
הצור הנמצא באתר בא מהאזור הכפרי של יורקשייר הנמצא דרומה משם.
המתיישבים במקום, בנו מהצור סוג של גרזנים, שלא היה ידוע עד אז בבריטניה.
הגילוי המפורסם ביותר באתר הוא גולגולת אייל עם הקרניים שלה.
בגולגולת יש שני חורים, שחוררו בשביל תחפושת ציד, או בשביל פולחן.
סטאר אלייאנס היא ברית חברות תעופה שנוסדה ב-14 במאי 1997. הברית היא הגדולה בעולם, כוללת 27 חברות תעופה ומפעילה 21,200 טיסות מדי יום ל-1,172 יעדים ב-181 ארצות.
ברשות חברות התעופה החברות בברית כ-4,025 מטוסים המטיסים יותר מ-627 מיליון נוסעים בשנה.
בשנת 2017 זכתה סטאר אלייאנס בתואר ברית החברות הטובה ביותר.
אף שכבר בשנת 1993, קודם להקמת הברית, פעלו החברות KLM ההולנדית ונורת'ווסט האמריקאית בדרך של ברית חברות תעופה (והיו אף מקרים דומים קודם לכן), הייתה הקמת הברית לאבן דרך בתולדות התעופה האזרחית, בעיקר בשל היקפה הגדול.
הקמת הברית הובילה להקמתן של שתי בריתות נוספות בהיקפים דומים, סקאיי טים ו-Oneworld, ויחד עם סטאר אלייאנס הן חולשות על יותר מ-56% מהיקפה של התעופה האזרחית בעולם.
שיתוף הפעולה ההדוק בין חברות הברית העלה חששות למדיניות אנטי-תחרותית, והאיחוד האירופי ערך חקירה בעניינה של הברית, כשהוא מתייחס אליה כאל מיזוג תאגידים לכל דבר.
היו שטענו כי אם הפיקוח הממשלתי אכן יתרכך, חברות הברית יתאחדו לתאגיד אחד.
הנהגת שירות לקוחות ברמה דומה בחברות הברית לשם הבטחת רמות שירות אחידות.
שיתוף פעולה בפיתוח מסד נתונים טכנולוגי משותף.
אול ניפון איירווייז – יפן
אייר קנדה – קנדה (חברה מייסדת)
אייר ניו זילנד – ניו זילנד
אסיאנה איירליינס – קוריאה הדרומית
יונייטד איירליינס – ארצות הברית (חברה מייסדת)
טאפ אייר פורטוגל – פורטוגל
לוט פוליש איירליינס – פולין
לופטהנזה – גרמניה (חברה מייסדת)
סאות' אפריקן איירווייז – דרום אפריקה
סוויס אינטרנשיונל אייר ליינס – שווייץ
תאי איירווייז – תאילנד (חברה מייסדת)
איירווייז – איטליה תצרף ברבעון הראשון של 2026
אנסט אוסטרליה – פשטה את הרגל בשנת 2001.
מקסיקנה – פרשה בשנת 2004 והצטרפה לברית Oneworld.
ואריג – הוצאה מהברית לאחר ארגון מחדש ב-31 בינואר 2007.
שנגחאי איירליינס – בשנת 2010 התמזגה שנגחאי איירליינס עם צ'יינה איסטרן איירליינס ועברה לסקאיי טים.
ספנאייר – פשטה את הרגל ונסגרה בינואר 2012.
סקנדינביאן איירליינס – דנמרק, נורווגיה ושוודיה עברה בשנת 2024 ל־SkyTeam (חברה מייסדת)
BMI – פרשה בשנת 2012 בעקבות רכישתה על ידי חברת בריטיש איירווייז
בלו 1 – הוצאה מהברית בשנת 2012, מאחר שעברה לבעלות מלאה של סקנדינביאן איירליינס.
יו אס איירווייז – החל מ-31 במרץ 2014, זאת לאחר מיזוגה עם חברת אמריקן איירליינס.
TAM איירליינס – עזבה את הברית בשנת 2014 והצטרפה לברית Oneworld.
אדריה איירווייז – פשטה את הרגל בשנת 2019.
סטאק הוא תצורת קרקע גאולוגית המורכבת ממדרון תלול ולעיתים עמוד סלע אנכי או כמעט אנכי, הנמצא בתוך הים בקרבת החוף.
סטאקים נוצרים כאשר חלק מהכף מתבלה, ומותיר אחריו איון.
סטאקים נוצרים גם כאשר קשתות טבעיות קורסות בגלל תהליכים על-קרקעיים וכבידה, והם עשויים לקרוס או להתפורר ולהותיר אחריהם אי קטן שיכול להיבלע בזמן גאות ושפל.
הים תוקף מרווחים קטנים ופותח אותם, והמרווחים הללו גדלים בהדרגה והופכים למערות קטנות.
כאשר המערה חוצה את המפרץ נוצרת קשת.
בליה נוספת גורמת לקשת לקרוס, וקריסה זו גורמת ליצירתה של ערימת של סלעים קשיחים העומדים במרחק קטן מהחוף, וערימה זו היא הסטאק.
כמו כן, סטאקים נוצרים בעיקר על צוקי קירטון בגלל ההתנגדות הנמוכה לבליה.
צוקים העשויים מסלעים חלשים יותר כגון חרסית נוטים לקרוס במהירות רבה שאינה מאפשרת את יצירת הסטאק, ואילו סלעים קשים יותר כגון גרניט מתבלים בדרכים שונות.
הסטאקים מהווים במקרים רבים אתרי קינון חשובים עבור עופות ימיים.
חלקם מפורסמים כאתרי טיפוס צוקים.
סטאר (Star) היא סירת מפרש זוגית (הגאי ואיש צוות נוסף), בעלת גוף יחיד ושני מפרשים, אורכה של הסירה הוא 6.9 מטר.
על המפרשית לשקול לפחות 671 ק"ג עם שטח מפרש מקסימלי כולל של 26.5 מטר רבוע.
בסירה מפרש ראשי גדול יותר באופן יחסי מסירה אחרת באותו האורך.
שלא כמו סירות מרוץ מודרניות ביותר, היא אינה מצוידת בסְפִּינֵקֶר הפועל כאשר מפליגים ברוח גבית או מלאה.
הסירות הראשונות נבנו מעץ, אולם המודרניות עשויות בדרך כלל מפיברגלס.
הסטאר תוכננה בשנת 1910 על ידי השרטט פרנסיס סוויסגות' (Sweisguth) עבור משרד האדריכלות הימית "ויליאם גרדנר:.
22 הסירות הראשונות נבנו בפורט וושינגטון, ניו יורק על ידי אייק סמית בחורף 1910-1911. מאז נבנו למעלה מ-8,400 סירות.
סירת הסטאר הוכרזה כסירה אולימפית בשנת 1932, אמנם מאז העיצוב הראשוני עבר שינויים.
בעקבות מפגש אמצע שנת 2011 בסנט פטרסבורג, המפרשית ירדה מאולימפיאדת ריו דה ז'ניירו.
סטאר לורד הוא דמות בדיונית של גיבור-על המופיעה בחוברות הקומיקס שומרי הגלקסיה ביקום מארוול קומיקס.
הדמות הופיעה לראשונה בחוברת Marvel Preview #4 מינואר 1976 ונוצרה על ידי הכותב סטיב אנגלהארט והמאייר סטיב גאן.
סטאר לורד הוא האלטר אגו של פיטר ג'ייסון קוויל, יתום חצי-חייזרי שלאחר מות אמו הפך לסטאר לורד, איש חוק בין-גלקטי שבהמשך הפך לנמלט מהחוק בעיני רבים.
הדמות השתתפה באירועי הקרוסאובר "השמדה" ו"השמדה: כיבוש" משנים 2006–2007 והפכה למנהיגה של קבוצת שומרי הגלקסיה בהרצה המחודשת שנעשתה לכותר בשנת 2008. סטאר לורד מילא גם תפקיד מרכזי במיני-סדרה "הציווי של תאנוס".
את דמותו של סטאר לורד ביקום הקולנועי של מארוול, ובפרט בסרטי הלייב אקשן "שומרי הגלקסיה", "שומרי הגלקסיה: חלק 2", "הנוקמים: מלחמת האינסוף", "הנוקמים: סוף המשחק", "תור: אהבה ורעם", "שומרי הגלקסיה בספיישל חג המולד" ו"שומרי הגלקסיה: חלק 3" מגלם השחקן כריס פראט.
פיטר ג'ייסון קוויל נולד בקולורדו במהלך אירוע אסטרולוגי בו כוכבי הלכת התיישרו לאם האנושית מרדית' קוויל ולאב חייזרי.
אביו החורג, שלא ראה שום דמיון בינו לבין קוויל התינוק, האשים בכעס את מרדית' על בגידה וניסה להרוג את התינוק לפני שלקה בהתקף לב.
יום אחד בצעירותו, קוויל חזר הביתה מוכה מבית ספרו, כשלפתע הופיעה ספינה חייזרית וממנה יצאו שני חייזרים מגזע הבאדון.
הם נשבעו לחסל את "שושלת הספרטוי", הרגו את מרדית' ורדפו אחר קוויל, שהרג אותם עם אקדח אלמנטלים שמצא.
הוא לקח איתו את האקדח וברח, לפני שהספינה הרסה את ביתו.
קוויל נלקח לבית יתומים, אך ברח משם והפך ברבות השנים לטייס חלל מטעם נאס"א.
ישות חייזרית בשם "אדון השמשות" מבקר את תחנת החלל שאליה קוויל ושאר האסטרונאוטים הגיעו, ומציע למועמד שיוכיח את עצמו לראוי את נטל זהותו של סטאר לורד כאיש חוק בין-גלקטי.
אדון השמשות דוחה בהתחלה את קוויל וממנה את עמיתו, אך בעקבות גנבת ספינת חלל, קוויל נעשה לסטאר-לורד.
אדון השמשות משחרר את קוויל מעברו באמצעות סדרת הזיות, וקוויל יוצא למשימה נגד סוחרי-עבדים גלקטיים.
בתפקידו הוא מגלה את זהותו של אביו - קיסר גזע הספרטוי, ג'ייסון.
קוויל נתקל במבשרו לשעבר של גלקטוס, "הנופל", שרצה להרעיב את גלקטוס על ידי השמדת כל כוכבי-הלכת.
קוויל כמעט נהרג בקרב נגדו, וספינתו גילתה לו שאנרגיית אחת מן הכוכבים שנהרסו פגעה בנופל.
בעזרת הספינה ואנרגיית כוכב לכת שנהרס בגלל המעשה, קוויל הביס את הנופל והסגיר את שניהם לחיל נובה באשמת רצח ברמה גלקטית.
הם נכלאו במתקן הכליאה "קילן", שם קוויל שיתף פעולה עם תאנוס, גלדיאטור ואסיר נוסף נגד ישות בשם "הבוראת", שילוב של הקוביות הקוסמיות - הביונדר, איש המולקולות, קוסמוס וקיוביק.
לאחר שתאנוס הביס את הבוראת, קוויל גילה שהנופל נמלט, ודיווח תאנוס מה שגרם לזה האחרון לצאת להתמודד נגדו.
גלדיאטור גייס את קוויל למשמר הקיסרי של השי'אר, אך קוויל ככל הנראה ערק.
כמה חודשים לאחר הרס קילן וקסאנדאר בידי גל ההשמדה של אניהילוס, קוויל נפגש עם נובה פריים כדי להילחם בגל ההשמדה.
ביום ה-183 של המלחמה, קוויל ונובה הגנו על כוכב הלכת דדלוס-5 מהגל, וזאת בעזרת רבים אחרים, הידועים בשם החזית המאוחדת - גאמורה, דראקס המשמיד, רונאן המאשים, רד שיפט, סטארדאסט, פיירלורד ולוחמי גזע הקרי.
הם הגנו על הכוכב בעוד רד שיפט, סטארדאסט ופיירלורד תקפו את ספינת האם ולקחו שבויה.
לאחר שפיירלורד התפוצץ ונותר במצב בלתי יציב בגלל קרב נגד השבויה, קוויל ונובה חקרו אותה וגילו כי תאנוס עובד עם אניהילוס, והם לכדו את גלקטוס ואת הגולש הכסוף.
לאחר ויכוח עם מפקדי הקרי מהחזית המאוחדת, גאמורה הופיעה עם האנדרואידית פראקסאגורה, ודיווחה על מותו של סופר סקרול.
לפתע פייבוק, טראקס ואחרים הופיעו על דדלוס-5, והכריזו על פתיחת הקרב.
כוחות "הסנטוריונים" מהאזור השלילי וספינת הדגל של גל ההשמדה הופיעו גם כן, מה שגרם לקרב.
מעטים מן החזית המאוחדת שרדו, וזאת כי ברחו לתוך רד שיפט בעוד סטארדאסט הקריבה את חייה עבורם.
מאוחר יותר, קוויל הודיע לנובה כי רונאן הלך להאלה לטבוח במפקדי הקרי, וכי פראקסאגורה וסופר-סקרול הקם לתחייה באו איתו.
הצעתו של קוויל לקרוא לגיבורי כדור-הארץ נדחתה בגלל מלחמתם, ולאחר שנפגשו עם בלאסטאר ואבירי החלל, קוויל ונובה הובילו את ניצולי החזית המאוחדות לקרב ישיר נגד גל ההשמדה.
הקבוצה הקטנה הגיעה לאניהילוס והתחילה בקרב, בתחילתו אניהילוס הוביל עד שצמידי הקוואנטום שלקח מגופתו של קוואזר עברו לפילא-וול.
הם החלישו את אניהילוס, ואילו נובה הרג אותו.
מאוחר יותר, קוויל מונה בידי רונאן להיות אחראי על בניית רשת הביטחון החדשה של הקרי.
אבירי החלל הציעו לקוויל לשדרג את מערכות ההגנה של האלה עם טכנולוגיה חדשה וצבא סנטוריונים מהאזור השלילי, הצעה לה גם קוויל וגם רונאן נענו בחיוב.
לאחר שהביאו את הסנטוריונים, אבירי החלל חשפו את עצמם כבוגדים, שהביאו את הסנטוריונים לתקוף את האלה.
במאבק נגד אבירי החלל, קוויל שבר את ידו ונפל מחלון בניין.
קוויל התעורר בבית חולים על פני כוכב הלכת אלאדון פריים, השייך לאימפריית הקרי.
כל שתליו הקיברנטיים הוסרו, והוא קיבל מידע על כיבוש האלה בידי הפלנקס ותוכניתם לשלוט בתושבי הקרי באמצעות וירוס טכנו-אורגני.
קוויל הסכים להצעה להרכבת צוות קומנדו שיהרוס את מכונת הפלנקס, וצוות לחבריו החדשים לצוות - לוחם המיקרו-יקום באג, לוחמת השי'אר הפראית דת'קריי, החייל לשעבר קפטן יוניברס, הדביבון המדבר רוקט ראקון, המדונה השמימית מנטיס והעץ הענק גרוט.
קוויל קיבל את תלבושת סטאר לורד הישנה שלו עם מספר שדרוגים, ואימן את הקבוצה לפני שנשלחו להאלה.
הצוות עצמו היה בשיתוף פעולה חלש, ונתקלו בכוח משמר כבד.
הם התגנבו בחיפוש אחר המכונה, כשלפתע הופיעו ניצולים מגל ההשמדה עם הפלנקס.
דת'קריי הסתערה וחשפה את הצוות, ונהרגה בידי קפטן יוניברס.
הצוות ברח, ונאלץ להשאיר מאחור את גרוט שחיפה עליהם.
לאחר מכן, קוויל הלך למצוא אותו לבדו, וגילה כי הפלנקס הפיצו את הווירוס באופן אווירי.
הוא חזר לצוותו, והם הותקפו בידי הפלנקס.
קפטן יוניברס נשאר מאחור ומנטיס נעלמה, מה שהעניק לשאר הצוות הזדמנות לברוח לפני שנלכדו.
קפטן יוניברס ומנטיס הצילו את הצוות, והצליחו להתחמק מחיילי קרי נגועים בעזרת המוניטין של קוויל.
הצוות ברח מהאלה בחללית גנובה, והיות וקפטן יוניברס רכש את המידע הגנטי על הווירוס, הצליחו למצוא דרך ליצירת תרופה והם עצמם לא ננגעו.
הצוות פנה אל קוויל, ולמורת רוחו אמרו לו שהם מוכנים למשימה הבאה.
ימים לאחר מכן, קוויל חזר להאלה עם צוותו, כעת כמנהיג הסודי של תנועת הנגד לפלנקס.
רוקט דיווח לו שבלאסטאר נהרג, לפי התוכנית.
ברשותו של בלאסטאר היו נבגים הממפים את לב כוח הפלנקס, מה שנתן לקוויל וצוותו הזדמנות לתקוף את המגדל ולשים פצצות כדי לשבש את כוח הפלנקס.
לפתע, בלאסטאר הקם לתחייה והנשלט בידי הפלנקס הרג את קפטן יוניברס, וקוויל היה נהרג לולא הופיע מנהיג הפלנקס - אולטרון, אשר זעם ורצה לבצע עינויים.
אולטרון עינה את קוויל בניסיון להשיג מידע על ההתנגדות לפלנקס, אך לא הצליח בגלל הגנתה הטלפתית של מנטיס.
הוא התעלף, ונלקח בידי מנטיס, רוקט ובאג בעוד גרוט התרחב ופוצץ את המגדל מפנים.
לפתע, אולטרון בגופו של אדם וורלוק הופיע, ונטרל את מנטיס.
לפני שאולטרון תקף את קוויל וצוותו, נובה הופיע עם גאמורה, דראקס והטק-נארכי.
החל קרב נגד אולטרון והפלנקס, כשלבסוף אולטרון והפלנקס הובסו ואימפריית הקרי נצלה.
קוויל האשים את עצמו במתקפת הפלנקס, לכן החליט לנסות לכפר על כך.
קוויל יצר את קבוצת שומרי הגלקסיה החדשה, כדי למנוע ממקרים כמו גל ההשמדה או פלישת הפלנקס להתרחש שנית.
קוויל שימש כמנהיג הקבוצה, הכללה בנוסף לו את רוקט, גאמורה, דראקס, גרוט, מנטיס, פילא-וול ואדם וורלוק.
בסיס הקבוצה מוקם ב"ראשומקום", בסיס העשוי מראשו הכרות של פרט מגזע "השמימיים".
הם נפגשו עם מייג'ור ויקטורי וסטארהוק המקורי מקבוצת שומרי הגלקסיה מהמאה ה-31, וכן עם גרסה נשית מהעתיד של סטארהוק.
בסופו של דבר קוויל יצא מהקבוצה יחד עם גאמורה, דראקס, וורלוק ופילא-וול בעוד באג ומייג'ור ויקטורי הצטרפו לקבוצה, בהנהגתו הזמנית של רוקט.
קוויל נסע להאלה לשוחח עם רונאן, שם גילה כי הקרי בונים מחדש את מגדל הפלנקס לצורכיהם.
הוא התווכח עם רונאן, ונזרק לאזור השלילי - שם נאלץ לעזור למלך בלאסטאר להשתלט על אסירי כלא 42 כדי שיוכל לקבל גישה לכדור הארץ.
קוויל נשלח לכלא כדי לשכנע אותם להיכנע, אך בגד בבאלאסטאר וברח מהכלא לראשומקום עם ג'ק פלאג.
בראשומקום הוא פגש את רוקט והצוות החדש, וחזר אליהם.
בסופו של דבר דראקס, וורלוק, גאמורה ופילא-וול חזרו לצוות, אשר צירף אליו את ג'ק פלאג ומונדרגון.
במשימתם הראשונה הם התפצלו כדי לסיים את מלחמת המלכים, וקוויל הוביל צוות להאלה לדבר עם הבלתי אנושיים, שסירבו להפסיק גם לאחר שהסביר להם את ההשלכות.
פילא-וול חטפה את קריסטל, והם חזרו לראשומקום.
בשובם הם נלחמו גם בבלתי אנושיים וגם במשמר הקיסרי של השי'אר, שעקב אחרי הקבוצה השנייה.
הבלתי אנושיים לקחו את קריסטל ועזבו, מה שהותיר את השומרים נגד המשמר הקיסרי שרצו להשתלט על ראשומקום.
לפתע סטארהוק ברחה מכלאה בראשומקום ולקחה את קוויל, מנטיס, באג, פלאג וקוסמו כלב החלל לעתידה.
סטארהוק הראתה להם שעתיד להיווצר סדק שיהרוס את היקום ועליהם למנוע זאת, וקוויל וחבריו ניסו לשלוח הודעה אחורה בזמן לשאר השומרים כדי להזהיר שחזיז שחור ייצור את הסדק במהלך המלחמה.
היות שמכונת הזמן שלהם נשברה, קוויל וחבריו הגו תוכנית חדשה - שליחת המסר דרך הסדק, מה שהרס את היקום בו היו.
להפתעת כולם, הם לא נהרגו, אם כי קוויל הזדקן והם מצאו את עצמם בעתיד אחר עם צוות אחר של שומרי הגלקסיה.
סטארהוק מהעתיד זה קיבלה את הודעתו וגילה את האמת, אולם קוויל וצוותו נסחפו בזמן שנית.
כאשר ניסו לתכנן תוכנית למציאת מכונת זמן באחוזת האוונג'רס, הם שוב נסחפו בזמן והגיעו לעתיד הנשלט בידי אדם וורלוק כמאגוס וכנסיית האמת האוניברסלית.
תוך כדי קרב בחברי הכנסייה, קוויל וצוותו פגשו את קאנג הכובש, שהחזיר אותם לזמנם המקורי ולקח אותם למפקדתו בלימבו.
הוא הסביר להם שבכל עתיד אפשרי וורלוק יהפוך למאגוס, ושעל קוויל למנוע זאת.
קאנג נתן לקוויל את הקובייה הקוסמית, ושלח אותם לרגעים לפי שוורלוק הפך למאגוס.
קוויל ניסה לדבר עם וורלוק, אך התגלה שהוא כבר הפך למאגוס בגלל כל מסעות הזמן.
מאגוס החל בקרב נגד השומרים, כולם יחדיו.
לאחר שמאגוס הרג את גאמורה, מייג'ור ויקטורי, מנטיס, פילא-וול וקוסמו, קוויל השתמש בקובייה הקוסמית כדי להחזיר את מאגוס לוורלוק, ואז ירה בוורלוק והרג אותו.
מן הסדק שנוצר החלה פלישה מיקום הסרטן, יקום בו אין מוות וכל החיים ביקום אלמותיים.
שומרי הגלקסיה חברו באופן חריג לתאנוס נגד הפלישה, אך לבסוף הוא זימן את המוות ליקום הסרטן וגרם למות האוונג'רס מיקום זה.
כאשר מוות סירבה לבקשתו לקחת אותו איתה, תאנוס נשבע לגרום סבל ליקום.
קוויל ונובה הקריבו את עצמם כדי להשאיר את תאנוס איתם ביקום הסרטן, שקרס בגלל מוות ולכאורה הרג אותם.
האירוע גרם לפירוק שומרי הגלקסיה, ופסל זיכרון לקוויל ולנובה הוקם בכוכב הלכת קרי-לאר.
למעשה, כל השלושה נשארו חיים ביקום הסרטן, ונלחמו על הקובייה הקוסמית.
דראקס הופיע באופן מפתיע, והצטרף לקרב נגד תאנוס.
תאנוס הציע לקוויל לתת לו את הקובייה, אך קוויל הרג אותו.
לפתע תאנוס הופיע מאחוריו והרג אותו, אך קוויל חזר לחיים כי המוות בלתי אפשרי ביקום הסרטן.
לאחר שהרגו את תאנוס פעם נוספת, שלושת הגיבורים ניסו להתייעץ זה עם זה אך נתקלו באוונג'רס הרעים, שלקחו את הקובייה.
תאנוס הצליח להחזיר את הקובייה והביס את האוונג'רס, אך קוויל, דראקס ונובה נלחמו בו.
בעוד דראקס הסיח את דעתו של תאנוס, נובה אחז בקובייה, ובעזרת כוחות חיל נובה וכוחות הקובייה פתח שער חזרה לארץ-616, אם כי הוא היה חייב להישאר מאחור.
כבקשתו האחרונה, נובה ביקש מקוויל לא לספר לגאמורה על הנעשה.
בכך חזרו קוויל, דראקס ותאנוס ליקום המרכזי.
קוויל ודראקס חזרו לשומרי הגלקסיה ואיחדו את רוב הקבוצה, ועזרו לאוונג'רס נגד תאנוס, שהשיג את קובייה קוסמית ונמלט למולדת גזע הבאדון.
השומרים והאוונג'רס נלחמו בבאדון, ולאחר שתאנוס הרג את זקני היקום כדי להוכיח את עליונותו, הוא הרג את השומרים והאוונג'רס, אך הם נשלחו ליקום הסרטן יחד עם זקני היקום.
איירון מן גילה כי הקובייה של תאנוס מזויפת ובעלת פגמים, מה שגרר התמקחות עם האספן בדבר נשק שינטרל את הקובייה.
כולם חזרו לארץ-616, והביסו את תאנוס.
לאחר הקרב, קוויל הציע לאיירון מן חברות בשומרי הגלקסיה.
לאחר שקוויל קיבל אזהרה מאביו ג'ייסון כי מועצת האימפריות הגלקטיות הכריזו על כדור הארץ כמיותר, השומרים נאלצו להתמודד עם פלישת הבאדון לכדור הארץ.
לאחר הבסת הבאדון בלונדון, השומרים נכלאו לזמן קצר בידי כוחות הספרטוי אך ברחו, ונהפכו לנמלטים מהאימפריה.
לאחר שנפגשו עם אנג'לה וגייסו אותה לקבוצה, השומרים קיבלו אות מצוקה מאביגיל בראנד, מנהלת S.W.O.R.D באירועי "אינסופיות", ונחלצו לעזרתה נגד כוחותיו של תאנוס, שתקפו את המפקדה של S.W.O.R.D ועינו את אביגיל.
לאחר שעזרו לאוונג'רס נגד תאנוס וכוחותיו, השומרים חברו לקבוצת האקס-מן מהעבר כאשר אימפריית השי'אר חטפה את ג'ין גריי מהעבר באשמת פעולותיה בסאגת הפניקס האפלה.
אחרי שהסוכן ונום הצטרף לשומרים, קוויל נתפס בידי הספרטוי, ושאר השומרים נשלחו לעונשים במקומות אחרים ברחבי הגלקסיה.
קוויל ניצל בידי קפטן מארוול, ופתח במרד כאשר חשף את פרצופו האמיתי של ג'ייסון.
קוויל וקפטן מארוול נסעו ברחבי הגלקסיה ואיחדו את הקבוצה - כולם מלבד הסוכן ונום, שנרדף בידי הסקרול וירד למחתרת.
סטאר נגד כוחות הרשע היא סדרת טלוויזיה מונפשת המשודרת בערוץ דיסני החל מ-18 בינואר 2015 ובדיסני XD החל מ-30 במרץ 2015. שידור הפרק הראשון היה בערוץ דיסני, אך הפרקים הבאים שודרו בדיסני XD.
המדבבים המקוריים הם אידן שר, אדם מקארת'ור, ארט באטלר, גריי דליסל, ניה ורדלוס, ג'ני סלייט ואלן טדיק.
בישראל הסדרה עלתה לשידור ב-1 בספטמבר 2015.
העונה הראשונה הסתיימה בארצות הברית ב-21 בספטמבר 2015 ובישראל ב-28 בינואר 2016. עקב סיבות לא ידועות, הפרק "The Banagic Incident" (בעברית, "התקרית הבאנגית") לא שודר בישראל ובמספר מדינות נוספות, אפילו בדיסני+ הפרק לא עלה בישראל ובמספר מדינות נוספות.
ב-12 בפברואר 2015, הסדרה חודשה לעונה שנייה, עוד לפני הבכורה שלה בדיסני XD.
העונה השנייה עלתה בארצות הברית ב-11 ביולי 2016 ובישראל ב-30 באוקטובר 2016, ולה 22 פרקים.
העונה הסתיימה בארצות הברית ב-27 בפברואר 2017 ובישראל ב-3 בספטמבר 2017.
ב-4 במרץ 2016 הסדרה חודשה לעונה נוספת, עוד לפני בכורת העונה השנייה.
העונה השלישית עלתה ב-15 ביולי 2017 בספיישל המורכב מארבעת הפרקים הראשונים של העונה.
ב-13 ביוני 2017 נודע כי העונה תכלול 21 פרקים.
לאחר הבכורה ביולי, העונה חזרה לשדר ב-6 בנובמבר 2017. בישראל העונה עלתה לשידור ב-14 בדצמבר 2017. העונה הסתיימה בארצות הברית ב-7 באפריל 2018.
ב-28 בפברואר 2017 הסדרה חודשה לעונה רביעית, עוד לפני הבכורה של העונה השלישית.
עונה זו כוללת 21 פרקים.
ב-23 בפברואר 2018 הוכרז כי החל מהעונה הרביעית הסדרה תעבור לשדר בערוץ דיסני.
עונה זו היא האחרונה בסדרה והיא הסתיימה ב-19 במאי 2019.
ב-2023 הופיע בסדרת קרוסאובר "דיסני צ'יבי" לצד "בית הינשוף", "היורשים" ו"אמפיביה" עם שאר הסדרות של דיסני, כולל הסרטים.
הסדרה עלתה לדיסני+ לכבוד השקתה בישראל ב-16 ביוני 2022.
סטאר באטרפליי, נסיכה מממד אחר (מיוני) בעלת שרביט קסמים כל יכול, עוברת לגור עם משפחת דיאז בכדור הארץ כ"תלמידה בתוכנית חילופי תלמידים בין ממדיים".
לצד חברה הטוב ביותר, מרקו דיאז, סטאר באטרפליי יוצאת להרפתקאות קסומות במגוון ממדים פראיים.
במקביל, לודו הרשע זומם לגנוב את השרביט שלה ולנצל את הכוחות שלו כדי להשתלט על היקום.
בסוף העונה סטאר מאבדת מחצית מהכוכב שבשרביט שלה, מה שמקשה עליה לשלוט בשרביט.
בעונה השנייה מגלים הצופים שהחצי השני של הכוכב בשרביט נמצא בידי לודו.
לודו לומד איך להשתמש בו באמצעות מונחון וספר הקסמים של סטאר שגנב ממנה בפרק "בון בון ליצן יום הולדת".
במהלך העונה סטאר מתאהבת במרקו, בזמן שמרקו יוצא עם ג'קי לין תומאס.
מרקו מגלה שסטאר מאוהבת בו בפרק האחרון של העונה.
העונה נגמרת בחזרתה של סטאר למיוני, מכיוון שטופי חזר והשתלט על השרביט ועל גופו של לודו, ועם החצי השני של הכוכב בשרביט, הוא שואב את כוחם של כל חברי המועצה העליונה.
בעונה 3 סטאר ואמה (מון באטרפליי) צריכות להקים את חברי המועצה העליונה לתחייה ולפלוש לטירה במיוני.
בעונה 3 מסופר גם על ילדותה של מון, שאמה נרצחה על ידי טופי, וכך הוכתרה מון בגיל 14 למלכה.
מסופר על מלחמתה של מון נגד טופי.
בקרב זה מון ניסתה להשמיד את טופי אך רק חתכה לה את האצבע באמצעות כישוף שלמדה מאקליפסה (מלכת האופל שהוקפאה על ידי רומבולוס קריסטל).
בנוסף, לודו משתלט על ריבר ועל הטירה במיוני ולוכד את ריבר (אבא של סטאר) ואת מרקו (החבר הטוב ביותר של סטאר).
בסוף הם מצליחים להשתחרר ולהשתלט על הטירה.
לאחר שמסתבר שטופי נמצא בשרביט של לודו, סטאר מנסה להרוס את השרביט (כמו שעשתה בסוף עונה 1) כדי שטופי לא ישתלט יותר על לודו.
סטאר נלכדת בממד של הקסם אשר כמעט נהרס בגלל טופי, ומון מקריבה את האצבע של טופי שחתכה לו בילדותה, תמורת זה שסטאר תחזור.
לבסוף, אנו מגלים שטופי שיקר לה, וסטאר נתקעה בממד של הקסם.
מון ומרקו מנסים להילחם בטופי לאחר שחזר לצורה המקורית שלו, ואז סטאר מצליחה למצוא את הקסם שבה (שמחזיר אותה מממד הקסם) והורגת את טופי.
ולבסוף, סטאר שולחת את לודו לממד אחר כמו שעשתה בסוף העונה הראשונה.
בהמשך העונה איקליפסה יוצאת מהקרחון ומגיעה לארמון, שם היא פוגשת את סטאר והן מתחברות, אבל אז מון וחברי המועצה מגיעים וקובעים לאיקליפסה משפט כדי להחליט האם היא תוקפא שוב בתוך קריסטל.
גברת היינוס פולשת למסיבה שסטאר ערכה, ומנסה לשאוב קסם ממרקו (הנסיכה מרקו) ולאחר שעל פניה מופיעים סימנים שיש לכל בנות משפחת באטרפליי נפתחת דלת מסתורית ובה רואים חדר של ילדה קטנה.
גברת היינוס נזכרת בהכול, ומסתבר שהיא הבת של אקלפיסה והמפלצת, ושהיא חלק ממשפחת באטרפליי וששמה האמיתי הוא Meteora (מיטיאורה).
איקליפסה ומון מחפשות את האמת על הבת של איקליפסה ונראה שבמהלך המסע הזה הן מתחברות.
סטאר מגלה שאקליפסה היא לא באמת סבתא רבתא שלה (כי הבת שלה הוחלפה) והיא חושבת שהיא לא באמת נסיכה.
בפרק 18 סטאר ומרקו מתנשקים בתא התמונות (אף על פי שסטאר עוד עם טום) אך מנסים להתעלם מהמקרה.
בפרק 19 מון ואיקליפסה מחפשות את מיטיאורה ומגלות שהיא הפכה למפלצת מרושעת, מון נלחמת בה אבל איקליפסה אומרת לה את המילים "אני אוהבת אותך" והיא עוצרת.
מון לא מוותרת ועומדת לחסל אותה, אך איקליפסה עוצרת אותה, מיטיאורה יורה על מון קסם מהעיניים תוך כדי שאיקליפסה מתנגדת למוות.
מון פותחת שער לממד אחר ושונה (כמו שסטאר עשתה בפרק "חלומות מתוקים") בזמן הזה מיטיאורה בורחת מהמקום.
מון חוזרת לחיות כי בממד האחר היא מורחת על עצמה את הקסם (מין נוזל זהוב).
מיטיאורה הורגת אנשים רבים ומרקו ביניהם, לכן סטאר יוצאת להילחם נגד מיטיאורה וכמעט מתה, אבל איקליפסה לוקחת לה את השרביט ומשתמשת בכישוף שחור שממבט ראשון נראה שהרג את מיטיאורה אבל אז מגלים שהיא רק הפכה אותה חזרה לתינוקת בלי שום זיכרון.
סטאר מעניקה את השרביט לאיקליפסה משום שהוא לא באמת שייך לה.
איקליפסה הולכת לראות את בעלה המפלצת, גלובגור, אשר עדיין כלוא בקריסטל.
העונה מתחילה בכך שאיקליפסה מולכת על מיוני ממקדש המפלצות, כי טירת באטרפליי נהרסה בעונה הקודמת בידי מיטיאורה.
איקליפסה מחזיקה בשרביט, וסטאר למדה לעשות קסם בלעדיו.
סטאר מרקו ורייבר מחפשים את מון ובסוף מגלים שהיא שוגרה על ידי הקסם לאי הפאי ואיבדה את הזיכרון, היא חוזרת איתם, ולאט לאט נזכרת בהכול.
סטאר מנסה להסתיר ממון את העובדה שגלובגור עדיין קפוא בקריסטל של רומבליוס אך לא מצליחה ואיקליפסה מנסה לשחרר אותו.
כיוון שמון עדיין לא סומכת על איקליפסה, היא עוברת עם ריבר לכפר קטן של בני מיוני שגורשו מבתיהם, מפני שלפני מאות שנים הבתים היו שייכים למפלצות, ועכשיו כשאיקליפסה "החזירה" אותם למפלצות, לא היה לבני מיוני איפה לגור, ולכן הם בנו את הכפר הזה.
איקליפסה מתעמתת עם רומביולוס ומנסה להחליף איתו גוף כדי לשחרר את גלובגור, אבל סטאר משכנעת אותה לחשוב קודם על טובת הממלכה.
ראש פוני מפיקה תוכנית טלוויזיה בשם "התוכנית של ראש פוני" כדי לעלות את הפופולריות של איקליפסה בקרב בני מיוני, היא מביימת חטיפה שלה בשידור של התוכנית וזה קצת עוזר, אבל בגדול העם לא מרוצה מאיקליפסה.
סטאר ומרקו עוד מחבבים אחד את השני ומגלים שזה בגלל קללת הירח האדום שהופעל עליהם בזמן נשף הירח האדום (בעונה הראשונה) וגרם לנשמות שלהם להיתחבר.
הם נעזרים בטום ושוברים את הקללה.
גלאבגור יוצא מין הקריסטל ומתאחד עם אקליפסה ומיטיאורה.
בעברה של מינה (הלוחמת הדגולה), היא פוגשת את סלוריה (מלכת מיוני בעבר ואמה של אקליפסה) אשר נלחמת במפלצות ומעניקה למינה כוחות בתנאי שנשבעה לה שתעזור לה לחסל את כל המפלצות.
ולאחר כל השנים מינה מוציאה את תוכניתה לפועל ומתחילה להרוס את מיוני ולחסל מפלצות.